અમદાવાદ: સુરતના અાભવા ચોકડી નજીક બનેલી હિટ એન્ડ રનની ઘટનામાં એક યુવાન એન્જિનિયરનું ઘટનાસ્થળે જ કમકમાટીભર્યું મોત થયું હતું. પ્રાપ્ત માહિતી પ્રમાણે અા અંગેની વિગત એવી છે કે ડિપ્લોમા એન્જિનિયરનું અભ્યાસ પૂર્ણ કરી તાજેતરમાં જ એલએન્ડટી કંપનીમાં એન્જિનિયર તરીકે જોડાયેલા રાહુલ પાટિલ વહેલી સવારે બાઈક પર સુરતના અાભવા ચોકડી નજીકથી પસાર થઈ રહ્યો હતો ત્યારે પાછળના ભાગેથી પૂરઝડપે અાવી રહેલી કારે તેને અડફેટે લઈ જોરદાર ટક્કર મારતા ગંભીર ઈજા થવાન કારણે તેનું સારવાર મળતા પહેલાં જ મોત થયું હતું. રાહુલ તેના માતા-પિતાનું એકનો એક પુત્ર હોવાનું જાણવા મળ્યું છે. પોલીસે નાસી છૂટેલા કારચાલક વિરુદ્ધ ગુનો દાખલ કરી અાગળની કાર્યવાહી હાથ ધરી છે.